               EIROPAS KOMISIJA
            Briselē, 25.7.2018
            COM(2018) 551 final
            2018/0292(NLE)
            Priekšlikums
            PADOMES LĒMUMS,
            ar ko Savienība piemēro Apvienoto Nāciju Organizācijas Eiropas Ekonomikas komisijas Noteikumus Nr. 9, 63 un 92 par vienotiem noteikumiem par trīs riteņu transportlīdzekļu, mopēdu un par L kategorijas transportlīdzekļu izplūdes maiņas klusinātājsistēmu apstiprināšanu attiecībā uz skaņas emisiju

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Starptautiskā līmenī Apvienoto Nāciju Organizācijas Eiropas Ekonomikas komisija (ANO EEK) izstrādā saskaņotas prasības, lai novērstu tehniskus šķēršļus mehānisko transportlīdzekļu tirdzniecībā starp ANO Eiropas Ekonomikas komisijas Nolīguma par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada nolīgums)
                  1
               , līgumslēdzējām pusēm un lai nodrošinātu, ka šādi transportlīdzekļi nodrošina augstu veselības, drošības un vides aizsardzības līmeni.

               Eiropas Savienība ir Pārskatītā 1958. gada nolīguma līgumslēdzēja puse tāpat kā dalībvalstis un piemēro lielāko daļu ANO noteikumu, kas pieņemti saskaņā ar šo Nolīgumu, izņemot tos, kas nesniedz tāda paša vai augstāka līmeņa aizsardzību nekā ES tiesību akti. Līdz šim tas bija attiecināms uz ANO Noteikumiem Nr. 9 par trīs riteņu transportlīdzekļu troksni
                  2
               , Nr. 63 par mopēdu trokšņa emisiju
                  3
                un Nr. 92 par L kategorijas transportlīdzekļu izplūdes maiņas klusinātājsistēmām
                  4
                (attiecīgi “ANO Noteikumi Nr. 9, 63 un 92”). Tomēr šie ANO noteikumi nesen tika atjaunināti un nodrošina tādu pašu vides aizsardzības līmeni kā Savienības tipa apstiprināšanas tiesību akti, kas ļauj Savienībai sākt piemērot šos ANO noteikumus. Minēto noteikumu mērķis ir noteikt līdzvērtīgus noteikumus motociklu radītā trokšņa kontrolei un precizēt šādu nekustīgu transportlīdzekļu trokšņa mērījumus.

               ES līmenī Eiropas Parlamenta un Padomes Regulas (ES) Nr. 168/2013 par divu riteņu vai trīs riteņu transportlīdzekļu un kvadriciklu apstiprināšanu un tirgus uzraudzību
                  5
                IV, V un VI pielikums, kas satur atsauci uz Regulas (ES) Nr. 134/2014 par prasībām divu riteņu un trīs riteņu transportlīdzekļu un kvadriciklu, un to sastāvdaļu, sistēmu un atsevišķu tehnisko vienību vides un spēkiekārtu veiktspēju
                  6
                IX pielikumu, padara divu riteņu un trīs riteņu transportlīdzekļu tipa apstiprināšanu obligātu saskaņā ar skaņas līmeņu mērīšanas procedūrām un robežvērtībām, kas noteiktas Regulas (ES) Nr. 168/2013 IV, V un VI pielikumā.

               Šis Padomes lēmums nosaka ANO Noteikumu Nr. 9, 63 un 92 piemērošanu Savienībā un pilnvaro Komisiju paziņot par to ANO ģenerālsekretāram.

               •Atbilstība pašreizējiem noteikumiem konkrētajā politikas jomā

               Šis priekšlikums papildina un pilnībā saskan ar Savienības iekšējā tirgus politiku autobūves nozarē.

               WP.29 sistēma stiprina transportlīdzekļu standartu starptautisko harmonizēšanu. Šā mērķa sasniegšanā būtiska nozīme ir 1958. gada Nolīgumam, jo ES ražotāji var darboties atbilstoši vienotam tipa apstiprināšanas noteikumu kopumam, zinot, ka līgumslēdzējas puses atzīs ražojumus par atbilstīgiem savas valsts tiesību aktiem. Šāda kārtība, piemēram, ir ļāvusi ar Regulu (ES) Nr. 134/2014 jau piemērot ANO Noteikumus Nr. 41 par motociklu apstiprināšanu attiecībā uz troksni, kā arī ļāvusi ar Regulu (ES) Nr. 3/2014 par divu riteņu un trīs riteņu transportlīdzekļu un kvadriciklu funkcionālo drošību un ar Regulu (ES) Nr. 44/2014 par šo transportlīdzekļu uzbūvi un vispārīgajām prasībām obligātā kārtā piemērot 31 ANO Noteikumu.

               Līdzīga pieeja ir izmantota saistībā ar Regulu (EK) Nr. 661/2009 par mehānisko transportlīdzekļu vispārīgo drošību, kas atceļ vairāk nekā 50 ES direktīvas, aizstāj tās ar attiecīgām regulām, kuras izstrādātas 1958. gada Nolīguma un Direktīvu 2007/46/EK
                  7
                ietvaros, un kas aizstāja dalībvalstu apstiprināšanas sistēmas ar Savienības apstiprināšanas procedūru un izveidoja harmonizētu ietvaru administratīviem noteikumiem un vispārīgām tehniskām prasībām visiem jauniem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO noteikumus iekļāva ES tipa apstiprināšanas sistēmā vai nu kā tipa apstiprināšanas prasības, vai kā alternatīvas Savienības tiesību aktiem. Kopš minētās direktīvas pieņemšanas ANO noteikumi aizvien vairāk tiek iestrādāti ES tipa apstiprināšanas sistēmas ietvara Savienības tiesību aktos.

               •Saskanība ar citām Savienības politikas jomām

               Priekšlikums atbilst Regulas (ES) Nr. 168/2013 un 134/2014 mērķiem, un tādējādi tas ir saskaņā ar ES veselības, drošības un vides aizsardzības mērķiem un mērķi virzīties uz L kategorijas transportlīdzekļus (divu riteņu un trīs riteņu transportlīdzekļu un kvadriciklu) reglamentējošo tiesību aktu starptautisku harmonizāciju.

                  Turklāt priekšlikums atbilst Padomes Lēmumam 97/836/EK par Pārskatītā 1958. gada nolīguma piemērošanu Eiropas Kopienā. WP.29 sistēma ir sasaistīta ar Savienības konkurences politiku, un šai iniciatīvai uz to ir pozitīva ietekme. Šis priekšlikums saskan arī ar Savienības transporta un enerģētikas politiku, kuras tiek pienācīgi ņemtas vērā 1958. gada Nolīguma ANO Noteikumu sagatavošanas un pieņemšanas procesā.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Ņemot vērā Padomes lēmuma priekšmetu un saturu, juridiskais pamats ir LESD 114. un 207. pants kopsakarā ar LESD 218. panta 9. punktu. Padomes lēmuma pieņemšanas procedūra ir noteikta Padomes Lēmuma 97/836/EK 3. panta 3. punktā.

               •Subsidiaritāte (neekskluzīvas kompetences gadījumā)

               Prasības attiecībā uz skaņu jau ir harmonizētas ES līmenī, tomēr attiecīgie tiesību akti ir novecojuši, un tie jāatjaunina, ņemot vērā tehnisko progresu kopš to pieņemšanas. Piemērot tādus starptautiskos instrumentus kā līdzvērtīgi ANO EEK noteikumi un iekļaut tos mehānisko transportlīdzekļu tipa apstiprināšanas ES sistēmā var tikai Eiropas Savienība. Tas ne tikai nepieļauj iekšējā tirgus sadrumstalotību, bet nodrošina arī vienādus veselības, drošības un vides standartus visā Savienībā. Tas sniedz arī apjomradītus ieguvumus: ražojumus var izgatavot visam Savienības tirgum un pat starptautiskajam tirgum, nepielāgojot tos katras atsevišķas dalībvalsts tipa apstiprināšanas prasībām.

                  Tādēļ šis priekšlikums atbilst subsidiaritātes principam.

               •Proporcionalitāte

                  Priekšlikums atbilst proporcionalitātes principam, jo tas ievieš vienīgi tos pasākumus, kuri ir vajadzīgi, lai sasniegtu mērķus, kas saistīti ar iekšējā tirgus pareizu darbību, vienlaikus nodrošinot augstu sabiedrības drošības un vides aizsardzības līmeni.

               •Juridiskā instrumenta izvēle

               Ierosinātais juridiskais instruments: Padomes lēmums.

                  Padomes lēmums tiek uzskatīts par piemērotu instrumentu atbilstīgi Padomes Lēmuma 97/836/EK 3. panta 3. punkta prasībām.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaudes

                  Neattiecas.

               •Apspriešanās ar ieinteresētajām personām

                  Eiropas Komisija, izstrādājot priekšlikumu, apspriedās ar ieinteresētajām personām un ieinteresēto personu organizācijām. Starp dalībvalstīm, ražotājiem (Eiropas un valstu pārstāvjiem un atsevišķiem uzņēmumiem), sastāvdaļu ražotājiem, transporta organizācijām un lietotāju pārstāvjiem Motociklu darba grupas sanāksmēs notika vispārēja apspriešanās par paredzēto pieeju attiecībā uz transportlīdzekļu trokšņa emisijām. ANO EEK noteikumu saturu atbalstīja visas atšķirīgās ieinteresētās personas minētajā grupā, kā arī ANO EEK Darba grupa trokšņa jautājumos (GRB). Ierosinātā pieeja attiecībā uz ANO noteikumu Nr. 9, 63 un 92 piemērošanu tika izklāstīta Mehānisko transportlīdzekļu tehniskajā komitejā (TCMV), kas ir ceļu transportlīdzekļu tiesību aktu komitoloģijas komiteja, izveidota saskaņā ar Direktīvas 2007/46/EK 40. pantu, un iebildumi netika saņemti.

               •Ekspertu atzinumu pieprasīšana un izmantošana

                  Šim priekšlikumam neatkarīgu ekspertu atzinums nav vajadzīgs. Tomēr šo priekšlikumu ir izskatījusi Mehānisko transportlīdzekļu tehniskā komiteja. Attiecībā uz ANO Noteikumu Nr. 9, 63 un 92 saturu tika ņemts vērā pētījums, kas ar Komisijas pilnvarojumu tika veikts 2015./2016. gadā un kas ietvēra priekšlikumus uzlabojumiem šajos trīs noteikumos, lai sasniegtu vismaz tādu pašu prasību līmeni, kā Regulā (ES) Nr. 168/2013 un 134/2014. Saskaņā ar šo pētījumu un balstoties uz tā secinājumiem, Komisija ierosināja nepieciešamos grozījumus šajos trīs ANO EEK noteikumos, kurus WP.29 pieņēma 2017. gada marta sesijā un kuru rezultātā tika izdarīts iepriekš 1. punktā minētais pārskats (priekšlikuma konteksts).

               •Ietekmes novērtējums

               ANO EEK Noteikumu Nr. 9, 63 un 92 piemērošana nenozīmē trokšņa emisiju ierobežojumu un/vai robežvērtību pārskatīšanu, kas patlaban noteiktas Regulā (ES) Nr. 168/2013. Turklāt šajos trīs ANO EEK noteikumos noteiktās testēšanas metodes ir līdzvērtīgas pēc tvēruma un zinātniskās pieejas Regulā (ES) Nr. 134/2014 noteiktajai. Tāpēc nav paredzams, ka ierosinātais piemērošanas process Eiropas Savienībā vai EEZ radīs ietekmi uz sabiedrību, vidi vai ekonomiku, jo gan ierosināto skaņas emisijas līmeņu testēšanas metodes, gan attiecīgie trokšņa emisijas ierobežojumi un robežvērtības kopumā ir ekvivalenti.

                  Eiropas Parlamenta un Padomes Regulas (ES) Nr. 168/2013 par divu riteņu vai trīs riteņu transportlīdzekļu un kvadriciklu apstiprināšanu un tirgus uzraudzību ietvaros tika veikta izmaksu un ieguvumu analīze par L kategorijas transportlīdzekļu radīto troksni un neatļautiem pārveidojumiem, un no tās izriet, ka neatļautu pārveidojumu izplūdes sistēmā dēļ pieaug L kategorijas transportlīdzekļu trokšņa emisijas. Šajā ziņā ANO Noteikumi Nr. 9, 63 un 92 ievieš testēšanas metodes, skaņas emisijas robežvērtības, kā arī efektīvus, pret neatļautiem pārveidojumiem vērstus elementus un pasākumus, kas ir pilnībā harmonizēti ar ES tiesību aktu ietvaru attiecībā uz L kategorijas transportlīdzekļiem.

               •Normatīvā atbilstība un vienkāršošana

               Šī iniciatīva neietekmē administratīvo slogu, jo ANO noteikumu ierosinātā piemērošana Savienībā neieviesīs jaunus ziņošanas vai citus administratīvus pienākumus uzņēmumiem, ieskaitot MVU. Tieši pretēji, tās mērķis ir administratīvā sloga mazināšana, jo vispārēji harmonizētu prasību piemērošana dod ražotājiem iespēju sistēmu un sastāvdaļu apstiprinājumu dokumentus izmantot ne tikai ES, bet arī eksporta tirgos, ko veido 1958. gada Nolīguma līgumslēdzējas puses, kas nav ES dalībvalstis.

                  Šim priekšlikumam ir ļoti pozitīva ietekme uz ES autobūves nozares konkurētspēju un starptautisko tirdzniecību. Ir atzīts, ka starptautiski saskaņotu transportlīdzekļu noteikumu pieņemšana, ko veic ES tirdzniecības partneri, ir vislabākais veids, kā novērst ar tarifiem nesaistītus tirdzniecības šķēršļus un atvērt ES autobūves nozares uzņēmumiem piekļuvi tirgum vai paplašināt to.

               •Pamattiesības

                  Šim priekšlikumam nav ietekmes uz pamattiesību aizsardzību.

               4.IETEKME UZ BUDŽETU

                  Šī iniciatīva neietekmē budžetu.

               5.CITI ELEMENTI

               •Īstenošanas plāni un pārraudzības, izvērtēšanas un ziņošanas kārtība

                  Neattiecas.

               •Paskaidrojošie dokumenti (attiecībā uz direktīvām)

                  Neattiecas.

               •Specifisku priekšlikuma noteikumu detalizēts skaidrojums

                  Iniciatīva ierosina piemērot Savienībā ANO Noteikumus Nr. 9, 63 un 92 par attiecīgi trīs riteņu transportlīdzekļu, mopēdu skaņas emisiju un L kategorijas transportlīdzekļu izplūdes maiņas klusinātājsistēmu tipa apstiprināšanu.

               2018/0292 (NLE)

               Priekšlikums

               PADOMES LĒMUMS,

               ar ko Savienība piemēro Apvienoto Nāciju Organizācijas Eiropas Ekonomikas komisijas Noteikumus Nr. 9, 63 un 92 par vienotiem noteikumiem par trīs riteņu transportlīdzekļu, mopēdu un par L kategorijas transportlīdzekļu izplūdes maiņas klusinātājsistēmu apstiprināšanu attiecībā uz skaņas emisiju

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 114. pantu un 207. pantu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Ar Padomes Lēmumu 97/836/EK
                  8
                Savienība pievienojās ANO Eiropas Ekonomikas komisijas Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām
                  9
                (Pārskatītais 1958. gada nolīgums).

               (2)Apvienoto Nāciju Organizācijas Eiropas Ekonomikas komisijas Noteikumu Nr. 9 — Vienoti noteikumi par L2, L4 un L5 kategorijas transportlīdzekļu apstiprināšanu attiecībā uz skaņas emisiju
                  10
               , Noteikumu Nr. 63 — Vienoti noteikumi par L1 kategorijas transportlīdzekļu apstiprināšanu attiecībā uz skaņas emisiju
                  11
                un Noteikumu Nr. 92 — Vienoti noteikumi par L1, L2, L3, L4 un L5 kategorijas transportlīdzekļu izplūdes maiņas neoriģinālo klusinātājsistēmu (NORESS) apstiprināšanu
                  12
                (“ANO Noteikumi Nr. 9, 63 un 92”) harmonizētās prasības ir paredzētas tehnisko šķēršļu novēršanai mehānisko transportlīdzekļu tirdzniecībā starp Pārskatītā 1958 gada nolīguma līgumslēdzējām pusēm, un lai nodrošinātu, ka šādi transportlīdzekļi piedāvātu augstu drošības un aizsardzības līmeni. L kategorijā ietilpst tādi vieglie transportlīdzekļi kā motorizēti velosipēdi, divu riteņu vai trīs riteņu mopēdi un motocikli ar blakusvāģi vai bez tā, tricikli un kvadricikli.

               (3)Eiropas Parlamenta un Padomes Regula (ES) Nr. 168/2013
                  13
                un Komisijas Deleģētā regula (ES) Nr. 134/2014
                  14
                pilnvaro pieņemt divu riteņu un trīs riteņu mehānisko transportlīdzekļu un kvadriciklu pieļaujamos skaņas līmeņus, prasības izplūdes maiņas klusinātājsistēmām un testēšanas procedūras.

               (4)Regulas (ES) Nr. 168/2013 IV, V un VI pielikums un Regulas (ES) Nr. 134/2014 IX pielikums satur prasības L kategorijas transportlīdzekļu apstiprināšanai attiecībā uz pieļaujamo skaņas līmeni un izplūdes sistēmu.

               (5)Dienā, kad Savienība pievienojās Pārskatītajam 1958. gada nolīgumam, tā pievienojās zināmam skaitam ANO EEK noteikumu, kuri uzskatīti Lēmuma 97/836/EK II pielikumā; ANO EEK Noteikumi Nr. 9, 63 un 92 nebija iekļauti šajā sarakstā.

               (6)Kā noteikts Lēmuma 97/836/EK 3. panta 3. punktā un saskaņā ar Pārskatītā 1958. gada nolīguma 1. panta 7. punktu Savienība drīkst pieņemt lēmumu piemērot vienus, vairākus vai visus ANO EEK noteikumus, kuriem tā nepievienojās laikā, kad tā pievienojās Pārskatītajam 1958. gada nolīgumam.

               (7)Līdz ar jaunākajiem grozījumiem ANO Noteikumos Nr. 9, 63 un 92, kas tos saskaņo ar Regulas (ES) Nr. 168/2013 un (ES) Nr. 134/2014 attiecīgajiem tehniskajiem noteikumiem, Savienība tagad var piemērot ANO EEK Noteikumus Nr. 9, 63 un 92, lai nodrošinātu kopīgas, harmonizētas prasības starptautiskā līmenī. Tam būtu jāļauj Eiropas uzņēmumiem izmantot vienu prasību kopumu, kas atzīts visā pasaulē, jo īpaši Pārskatītā 1958. gada nolīguma līgumslēdzējas pusēs,

               IR PIEŅĒMUSI ŠO LĒMUMU.

               1. pants

               Eiropas Savienība piemēro Apvienoto Nāciju Organizācijas Eiropas Ekonomikas komisijas Noteikumus Nr. 9 — Vienoti noteikumi par L2, L4 un L5 kategorijas transportlīdzekļu apstiprināšanu attiecībā uz skaņas emisiju, Noteikumus Nr. 63 — Vienoti noteikumi par L1 kategorijas transportlīdzekļu apstiprināšanu attiecībā uz skaņas emisiju un Noteikumus Nr. 92 — Vienoti noteikumi par L1, L2, L3, L4 un L5 kategorijas transportlīdzekļu izplūdes maiņas neoriģinālo klusinātājsistēmu (NORESS) apstiprināšanu.

               2. pants

               Komisija šo lēmumu paziņo Apvienoto Nāciju Organizācijas ģenerālsekretāram.

               3. pants

               Šis lēmums ir adresēts Komisijai.

               Briselē,

                     Padomes vārdā –

                     priekšsēdētājs

                     (1)

                        OV L 346, 17.12.1997., 78. lpp.

                     (2)

                        ANO EEK dokuments /TRANS/WP.29/2017/2 [OV lūdzu aizstāt ar atsauci uz publikāciju ES OV, kad tas tiks izdarīts]

                     (3)

                        ANO EEK dokuments /TRANS/WP.29/2017/4 [OV lūdzu aizstāt ar atsauci uz publikāciju ES OV, kad tas tiks izdarīts]

                     (4)

                        ANO EEK dokuments /TRANS/WP.29/2017/5 [OV lūdzu aizstāt ar atsauci uz publikāciju ES OV, kad tas tiks izdarīts]

                     (5)

                        OV L 60, 2.3.2013, 52. lpp.

                     (6)

                        OV L 53, 21.2.2014., 1. lpp.

                     (7)

                        OV L 263, 9.10.2007., 1. lpp.

                     (8)

                        Padomes 1997. gada 27. novembra Lēmums 97/836/EK par Eiropas Kopienas pievienošanos ANO Eiropas Ekonomikas komisijas Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām ("Pārskatītais 1958. gada nolīgums") (OV L 346, 17.12.1997., 78. lpp.).

                     (9)

                        OV L 346, 17.12.1997., 81. lpp.

                     (10)

                        ANO EEK dokuments /TRANS/WP.29/2017/2 [OV lūdzu aizstāt ar atsauci uz publikāciju ES OV, kad tas tiks izdarīts]

                     (11)

                        ANO EEK dokuments /TRANS/WP.29/2017/4 [OV lūdzu aizstāt ar atsauci uz publikāciju ES OV, kad tas tiks izdarīts]

                     (12)

                        ANO EEK dokuments /TRANS/WP.29/2017/5 [OV lūdzu aizstāt ar atsauci uz publikāciju ES OV, kad tas tiks izdarīts]

                     (13)

                        Eiropas Parlamenta un Padomes 2013. gada 15. janvāra Regula (ES) Nr. 168/2013 par divu riteņu vai trīs riteņu transportlīdzekļu un kvadriciklu apstiprināšanu un tirgus uzraudzību (OV L 60, 2.3.2013., 52. lpp.).

                     (14)

                        Komisijas 2013. gada 16. decembra Deleģētā regula (ES) Nr. 134/2014, ar ko papildina Eiropas Parlamenta un Padomes Regulu (ES) Nr. 168/2013 attiecībā uz ekoloģiskajiem raksturlielumiem un spēkiekārtu veiktspēju un groza tās V pielikumu (OV L 53, 21.2.2014., 1. lpp.).


               EIROPAS KOMISIJA
            Briselē, 13.12.2018
            COM(2018) 828 final
            2018/0418(NLE)
            Priekšlikums
            PADOMES LĒMUMS
            par to, lai noslēgtu Protokolu starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi FMT:ItalicEurodac tiesībaizsardzības nolūkos

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Regula (ES) Nr. 603/2013
                  1
               , ar kuru tika pārstrādāta 2000. gada 11. decembra Regula Nr. 2725/2000 par pirkstu nospiedumu salīdzināšanas sistēmas Eurodac izveidi, lai efektīvi piemērotu Dublinas konvenciju, tika pieņemta un stājās spēkā 2013. gada 19. jūlijā. Regulu piemēro no 2015. gada 20. jūlija.

               Ar Regulu (ES) Nr. 603/2013 cita starpā ir atļauta tiesībaizsardzības iestāžu piekļuve Eurodac konsultāciju nolūkos, lai novērstu, atklātu un izmeklētu teroristiskus nodarījumus vai citus smagus noziedzīgus nodarījumus. Tās mērķis ir ļaut tiesībaizsardzības iestādēm pieprasīt daktiloskopisko datu salīdzināšanu ar Eurodac centrālajā datubāzē uzglabātajiem datiem, kad tās mēģina noteikt personas identitāti vai iegūt papildu informāciju par personu, kas tiek turēta aizdomās par terorismu vai smagu noziegumu.

               2004. gada 26. oktobrī tika noslēgts Nolīgums starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu (turpmāk “2004. gada 26. oktobra nolīgums”)
                  2
               . 2008. gada 28. februārī tika noslēgts Protokols starp Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Kopienu un Šveices Konfederāciju par kritērijiem un mehānismiem, lai noteiktu valsti, kas ir atbildīga par to patvēruma pieteikumu izskatīšanu, kuri iesniegti kādā dalībvalstī vai Šveicē (turpmāk “2008. gada 28. februāra protokols”)
                  3
               .

               Šveice un Lihtenšteina piemēro Regulā (ES) Nr. 603/2013 iekļautos patvēruma elementus saskaņā ar 2004. gada 26. oktobra nolīgumu un 2008. gada 28. februāra protokolu. Tomēr minētā nolīguma un protokola darbības joma neattiecas uz piekļuvi Eurodac tiesībaizsardzības nolūkos.

               Sanāksmē, kas, piedaloties Komisijas, Dānijas, Šveices, Lihtenšteinas, Norvēģijas un Islandes pārstāvjiem, notika 2014. gada 14. maijā, tika apstiprināta šo valstu interese uzsākt sarunas ar Eiropas Savienību, lai ar starptautiska nolīguma palīdzību uz tām attiecinātu Regulas (ES) Nr. 603/2013 tiesībaizsardzības noteikumus.

               Padome 2015. gada 14. decembrī pilnvaroja Komisiju sākt sarunas par nolīgumu starp Eiropas Savienību, no vienas puses, un, inter alia, Šveici un Lihtenšteinu, no otras puses, par kārtību, kādā Šveice un Lihtenšteina piedalās procedūrā salīdzināšanai un datu pārsūtīšanai tiesībaizsardzības nolūkos, kas paredzēta VI nodaļā Regulai (ES) Nr. 603/2013 par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos.

               Sarunas ir pabeigtas, un tika parafēts nolīgums 2004. gada 26. oktobra nolīgumam pievienota protokola veidā, ar ko 2004. gada 26. oktobra nolīguma piemērošanu attiecina uz tiesībaizsardzību.

               Regulā (ES) Nr. 603/2013 iekļauto tiesībaizsardzības noteikumu attiecināšana uz Šveici un Lihtenšteinu ļautu Šveices un Lihtenšteinas tiesībaizsardzības iestādēm pieprasīt daktiloskopisko datu salīdzināšanu ar citu iesaistīto valstu Eurodac datubāzē ievadītajiem un uzglabātajiem datiem, kad tās mēģina noteikt personas identitāti vai iegūt papildu informāciju par personu, kas tiek turēta aizdomās par smagu noziegumu vai terorismu, vai par cietušo personu. No otras puses, tas ļautu visu pārējo iesaistīto valstu, neatkarīgi no tā, vai tās ir citas ES dalībvalstis vai asociētās valstis, tiesībaizsardzības iestādēm tiem pašiem nolūkiem pieprasīt daktiloskopisko datu salīdzināšanu ar Šveices un Lihtenšteinas Eurodac datubāzē ievadītajiem un uzglabātajiem datiem.

               Šā protokola mērķis ir noteikt juridiski saistošas tiesības un pienākumus, lai nodrošinātu Šveices un Lihtenšteinas efektīvu līdzdalību Regulā (ES) Nr. 603/2013 iekļautajos tiesībaizsardzības elementos. Protokolā noteikts, ka visas iesaistītās valstis ar piekļuvi Eurodac, neatkarīgi no tā, vai tās ir citas ES dalībvalstis, asociētās valstis vai Šveice un Lihtenšteina, tiesībaizsardzības nolūkos var piekļūt viena otras datiem.

               •Saskanība ar spēkā esošajiem noteikumiem konkrētajā politikas jomā

               Priekšlikums atbilst ES politikai attiecībā uz piekļuvi Eurodac datubāzei.

               •Atbilstība pārējiem Savienības politikas virzieniem

               Priekšlikums ir saskaņā ar ES politiku brīvības, drošības un tiesiskuma telpā.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Šā Padomes lēmuma priekšlikuma juridiskais pamats ir Līguma par Eiropas Savienības darbību (LESD) 87. panta 2. punkta a) apakšpunkts un 88. panta 2. punkta a) apakšpunkts saistībā ar 218. panta 6. punkta a) apakšpunktu.

               •Subsidiaritāte (neekskluzīvas kompetences gadījumā)

               2004. gada 26. oktobra nolīgums ir spēkā esošs starptautisks nolīgums, ko noslēgusi ES un Šveice. Saskaņā ar LES 5. pantā noteikto subsidiaritātes principu šā nolīguma protokola mērķus var sasniegt tikai ar Komisijas priekšlikumu ES līmenī.

               •Proporcionalitāte

                  Priekšlikums ir saskaņā ar proporcionalitātes principu, jo tas paredz vienīgi tos pasākumus, kas ir vajadzīgi, lai sasniegtu mērķus, proti, Šveices un Lihtenšteinas efektīvu līdzdalību Eurodac Regulā (ES) Nr. 603/2013 iekļautajos tiesībaizsardzības elementos.

               •Juridiskā instrumenta izvēle

               Saskaņā ar LESD 218. panta 6. punktu nolīguma noslēgšanai ir nepieciešams Padomes lēmums.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Apspriešanās ar ieinteresētajām personām

                  Par sarunu saturu un attīstību ir notikusi apspriešanās ar Padomi (Patvēruma jautājumu darba grupu). Eiropas Parlaments (LIBE komiteja) ir informēts.

               4.CITI ELEMENTI

               •Konkrēto priekšlikuma noteikumu detalizēts skaidrojums

                  Priekšlikumā izklāstīts lēmums, ar ko atļauj Eiropas Savienības vārdā noslēgt protokolu starp ES un Šveici, un Lihtenšteinu. LESD paredzēts, ka Padome pieņem Komisijas lēmuma priekšlikumu, lai atļautu parakstīt un noslēgt starptautisku nolīgumu.

                  Protokolā noteikta Regulas (ES) Nr. 603/2013 piemērošana Šveicei un Lihtenšteinai attiecībā uz piekļuvi Eurodac tiesībaizsardzības nolūkos. Tāpēc tas ļauj pārējo iesaistīto valstu izraudzītajām tiesībaizsardzības iestādēm un Eiropolam pieprasīt daktiloskopisko datu salīdzināšanu ar datiem, ko uz Eurodac centrālo sistēmu pārsūtījusi Šveice un Lihtenšteina. Tas ļauj arī Šveices un Lihtenšteinas izraudzītajām tiesībaizsardzības iestādēm pieprasīt daktiloskopisko datu salīdzināšanu ar datiem, ko uz Eurodac centrālo sistēmu pārsūtījušas pārējās iesaistītās valstis.

                  Protokols garantē, ka pašreizējais ES personas datu aizsardzības līmenis ir piemērojams personas datu apstrādei saskaņā ar protokolu, ko veic Šveices un Lihtenšteinas iestādes un dalībvalstis. Uz šādu personas datu apstrādi vajadzētu attiekties personas datu aizsardzības standartam saskaņā ar to valsts tiesību aktiem, kas atbilst Eiropas Parlamenta un Padomes 2016. gada 27. aprīļa Direktīvai (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI.

                  Protokolā paredzēts, ka Šveices un Lihtenšteinas piekļuve Eurodac tiesībaizsardzības nolūkos ir saistīta ar nosacījumu par iepriekšēju juridisku un tehnisku Lēmuma 2008/615/TI īstenošanu attiecībā uz daktiloskopiskajiem datiem.

                  Protokolā paredzēts, ka mehānismi attiecībā uz 2004. gada 26. oktobra nolīgumā paredzētajiem grozījumiem būtu jāpiemēro visiem grozījumiem par piekļuvi Eurodac tiesībaizsardzības nolūkos.

               2018/0418 (NLE)

               Priekšlikums

               PADOMES LĒMUMS

               par to, lai noslēgtu Protokolu starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 87. panta 2. punkta a) apakšpunktu, 88. panta 2. punkta a) apakšpunktu un 218. panta 6. punkta a) apakšpunktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu
                  4
               ,

               tā kā:

               (1)Saskaņā ar [XXX] Lēmumu [XXX]
                  5
                Protokols starp Eiropas Kopienu, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos tika parakstīts [XXX], ņemot vērā tā noslēgšanu vēlāk.

               (2)Lai atbalstītu un stiprinātu policijas sadarbību starp dalībvalstu un Šveices un Lihtenšteinas kompetentajām iestādēm nolūkā novērst, atklāt un izmeklēt teroristiskus nodarījumus un citus smagus noziedzīgus nodarījumus, ir vajadzīga Eiropas Savienības iesaistīšanās, lai dotu iespēju Šveicei un Lihtenšteinai piedalīties ar tiesībaizsardzību saistītajos Eurodac aspektos.

               (3)Šis protokols būtu jāapstiprina Eiropas Savienības vārdā.

               (4)Saskaņā ar 3. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, šīs dalībvalstis ir paziņojušas, ka tās vēlas piedalīties šā lēmuma pieņemšanā un piemērošanā.

               (5)Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

               IR PIEŅĒMUSI ŠO LĒMUMU.

               1. pants

               Ar šo Savienības vārdā tiek apstiprināts Protokols starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos (“protokols”).

               Protokola teksts ir pievienots šim lēmumam.

               2. pants

               Padomes priekšsēdētājs ieceļ personu(-as), kura(-as) ir pilnvarota(-as) Eiropas Savienības vārdā sniegt protokola 4. panta 2. punktā paredzēto paziņojumu, lai paustu Eiropas Savienības piekrišanu uzņemties šā protokola saistības.

               3. pants

               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

               Briselē,

                     Padomes vārdā —

                     priekšsēdētājs

                     (1)

                        Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (pārstrādāta versija) (OV L 180, 29.6.2013., 1. lpp.).

                     (2)

                        OV L 53, 27.2.2008., 5. lpp.

                     (3)

                        OV L 160, 18.6.2011., 39. lpp.

                     (4)

                        OV C […], […], […]. lpp.

                     (5)

                        OV L […], […], […]. lpp.

    ---documentbreak---

               EIROPAS KOMISIJA
            Briselē, 13.12.2018
            COM(2018) 828 final
            PIELIKUMS
            dokumentam
            priekšlikums PADOMES LĒMUMAM
            par to, lai noslēgtu Protokolu starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos

               PIELIKUMS

               dokumentam

               priekšlikums PADOMES LĒMUMAM

               par to, lai noslēgtu Protokolu starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos

               EIROPAS SAVIENĪBA

               un

               ŠVEICES KONFEDERĀCIJA,

               un

               LIHTENŠTEINAS FIRSTISTE,

               turpmāk “Puses”,

               (1)
                     ŅEMOT VĒRĀ, ka 2004. gada 26. oktobrī tika noslēgts Nolīgums starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu (turpmāk “2004. gada 26. oktobra nolīgums”)
                  1
               .

               (2)
                     ŅEMOT VĒRĀ, ka 2008. gada 28. februārī tika noslēgts Protokols starp Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Kopienu un Šveices Konfederāciju par kritērijiem un mehānismiem, lai noteiktu valsti, kas ir atbildīga par to patvēruma pieteikumu izskatīšanu, kuri iesniegti kādā dalībvalstī vai Šveicē (turpmāk “2008. gada 28. februāra protokols”)
                  2
               .

               (3)
                     ATGĀDINOT, ka Eiropas Savienība 2013. gada 26. jūnijā pieņēma Eiropas Parlamenta un Padomes Regulu (ES) Nr. 603/2013 par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (turpmāk “Regula (ES) Nr. 603/2013”)
                  3
               .

               (4)
                     ATGĀDINOT, ka procedūras salīdzināšanai un datu pārsūtīšanai  tiesībaizsardzības nolūkos, kā noteikts Regulā (ES) Nr. 603/2013, nav uzskatāmas par papildinājumu, pamatojoties uz Eurodac noteikumiem 2004. gada 26. oktobra nolīguma un 2008. gada 28. februāra protokola nozīmē.

               (5)
                     ŅEMOT VĒRĀ, ka būtu jānoslēdz protokols starp Eiropas Savienību un Šveice Konfederāciju, turpmāk “Šveice”, un Lihtenšteinas Firstisti, turpmāk “Lihtenšteina”, lai dotu iespēju Šveicei un Lihtenšteinai piedalīties ar tiesībaizsardzību saistītajos Eurodac aspektos un tādējādi ļautu izraudzītajām tiesībaizsardzības iestādēm Šveicē un Lihtenšteinā pieprasīt to daktiloskopisko datu salīdzināšanu, ko uz Eurodac centrālo sistēmu pārsūtījušas pārējās iesaistītās valstis.

               (6)
                     ŅEMOT VĒRĀ, ka Regulas (ES) Nr. 603/2013 piemērošanai tiesībaizsardzības nolūkos Šveicē un Lihtenšteinā būtu jādod iespēja arī pārējo iesaistīto valstu izraudzītajām tiesībaizsardzības iestādēm un Eiropolam pieprasīt to daktiloskopisko datu salīdzināšanu, ko uz Eurodac centrālo sistēmu pārsūtījusi Šveice un Lihtenšteina.

               (7)
                     ŅEMOT VĒRĀ, ka uz personas datu apstrādi, ko iesaistīto valstu izraudzītās tiesībaizsardzības iestādes, kā arī Eiropols saskaņā ar šo protokolu veic teroristisku nodarījumu vai citu smagu noziedzīgu nodarījumu novēršanas, atklāšanas vai izmeklēšanas nolūkos, būtu jāattiecina valstu tiesību aktos noteiktais personas datu aizsardzības standarts, kas atbilst Eiropas Parlamenta un Padomes 2016. gada 27. aprīļa Direktīvai (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI

                     4

               .

               (8)
                     ŅEMOT VĒRĀ, ka būtu jāpiemēro arī Regulā (ES) Nr. 603/2013 izklāstītie turpmākie nosacījumi attiecībā uz personas datu apstrādi, ko iesaistīto valstu izraudzītās iestādes, kā arī Eiropols veic teroristisku nodarījumu vai citu smagu noziedzīgu nodarījumu novēršanas, atklāšanas vai izmeklēšanas nolūkos.

               (9)
                     ŅEMOT VĒRĀ, ka piekļuve Šveices un Lihtenšteinas izraudzītajām iestādēm būtu jāatļauj tikai ar nosacījumu, ka, veicot salīdzināšanu ar pieprasītājas valsts daktiloskopiskajām datubāzēm un visu citu iesaistīto valstu automatizētām daktiloskopiskajām identifikācijas sistēmām saskaņā ar 2008. gada 23. jūnija Padomes Lēmumu 2008/615/TI par pārrobežu sadarbības pastiprināšanu, jo īpaši apkarojot terorismu un pārrobežu noziedzību
                  5
               , nav tikusi noteikta datu subjekta identitāte. Minētais nosacījums paredz, ka pieprasītājai valstij ir jāveic salīdzināšana ar tehniski pieejamām visu citu iesaistīto valstu automatizētām daktiloskopiskajām identifikācijas sistēmām saskaņā ar Padomes Lēmumu 2008/615/TI, ja vien minētā pieprasītāja valsts nevar pamatot, ka ir pietiekami iemesli uzskatīt, ka šādas salīdzināšanas rezultātā netiks noteikta datu subjekta identitāte. Šādi pietiekami iemesli jo īpaši pastāv tad, ja konkrētajam gadījumam nav saiknes ar attiecīgo iesaistīto valsti ne operatīvo, ne izmeklēšanas darbību ziņā. Minētais nosacījums paredz, ka pieprasītājai valstij attiecībā uz daktiloskopiskajiem datiem vispirms ir juridiski un tehniski jāīsteno Padomes Lēmums 2008/615/TI, jo tai nevajadzētu atļaut tiesībaizsardzības nolūkos veikt meklēšanu Eurodac, ja pirms tam nav veikti iepriekš minētie pasākumi.

               (10)
                     ŅEMOT VĒRĀ, ka ar noteikumu, ka ir izpildīti salīdzināšanas nosacījumi, Šveices un Lihtenšteinas izraudzītajām iestādēm, pirms veikt meklēšanu Eurodac, būtu arī jāizmanto Vīzu informācijas sistēma saskaņā ar Padomes Lēmumu 2008/633/TI (2008. gada 23. jūnijs) par izraudzīto dalībvalstu iestāžu un Eiropola piekļuvi Vīzu informācijas sistēmai (VIS) konsultāciju nolūkos, lai novērstu, atklātu un izmeklētu teroristu nodarījumus un citus smagus noziedzīgus nodarījumus
                  6
               .

               (11)
                     ŅEMOT VĒRĀ, ka identiski mehānismi attiecībā uz jauniem tiesību aktiem un jauniem aktiem vai pasākumiem, kas paredzēti 2004. gada 26. oktobra nolīgumā un 2008. gada 28. februāra protokolā, tostarp Jauktās komitejas uzdevumiem, būtu jāpiemēro visiem jaunajiem tiesību aktiem un jaunajiem aktiem vai pasākumiem attiecībā uz piekļuvi Eurodac tiesībaizsardzības nolūkos,

               IR VIENOJUŠĀS PAR TURPMĀKO.

               1. pants

               1.
                     Šveice īsteno Regulu (ES) Nr. 603/2013 attiecībā uz daktiloskopisko datu salīdzināšanu ar Eurodac centrālajā sistēmā uzglabātajiem datiem tiesībaizsardzības nolūkos un piemēro to attiecībās ar Lihtenšteinu un citām iesaistītajām valstīm.

               2.
                     Lihtenšteina īsteno Regulu (ES) Nr. 603/2013 attiecībā uz daktiloskopisko datu salīdzināšanu ar Eurodac centrālajā sistēmā uzglabātajiem datiem tiesībaizsardzības nolūkos un piemēro to attiecībās ar Sveici un citām iesaistītajām valstīm.

               3.
                     Eiropas Savienības dalībvalstis, izņemot Dāniju, uzskata par iesaistītajām valstīm 1. un 2. punkta nozīmē. Tās piemēro Šveicei un Lihtenšteinai Regulas (ES) Nr. 603/2013 noteikumus, kas attiecas uz piekļuvi tiesībaizsardzības nolūkos.

               4.
                     Dānija, Islande un Norvēģija tiek uzskatītas par iesaistītajām valstīm 1. un 2. punkta nozīmē tiktāl, ciktāl starp tām un Eiropas Savienību piemēro attiecīgus nolīgumus, kuri ir līdzīgi šim nolīgumam un kuros Šveici un Lihtenšteinu atzīst par iesaistītajām valstīm.

               2. pants

               1.
                     Šis protokols nestājas spēkā attiecībā uz Šveici, pirms Šveice attiecībā uz personas datu apstrādi, ko veic tās valsts iestādes, nav īstenojusi un piemērojusi Direktīvas (ES) 2016/680 noteikumus un Regulā (ES) Nr. 603/2013 izklāstītos nosacījumus attiecībā uz personas datu apstrādi Regulas (ES) Nr. 603/2013 1. panta 2. punktā paredzētajiem mērķiem.

               2.
                     Šis protokols nestājas spēkā attiecībā uz Lihtenšteinu, pirms Lihtenšteina attiecībā uz personas datu apstrādi, ko veic tās valsts iestādes, nav īstenojusi un piemērojusi Direktīvas (ES) 2016/680 noteikumus un Regulā (ES) Nr. 603/2013 izklāstītos nosacījumus attiecībā uz personas datu apstrādi Regulas (ES) Nr. 603/2013 1. panta 2. punktā paredzētajiem mērķiem.

               3. pants

               2004. gada 26. oktobra nolīguma un 2008. gada 28. februāra protokola noteikumus par jauniem tiesību aktiem un jauniem aktiem vai pasākumiem, tostarp par Jaukto komiteju, piemēro visiem jaunajiem tiesību aktiem un jaunajiem aktiem vai pasākumiem attiecībā uz piekļuvi Eurodac tiesībaizsardzības nolūkos.

               4. pants

               1.
                     Šo protokolu ratificē vai apstiprina Puses. Ratifikācijas vai apstiprināšanas instrumentus deponē pie Eiropas Savienības Padomes ģenerālsekretāra, kas ir šā protokola depozitārs.

               2.
                     Šis protokols stājas spēkā nākamā mēneša pirmajā dienā pēc tam, kad depozitārs ir paziņojis Pusēm, ka ir deponēts Eiropas Savienības un vismaz vienas Puses ratifikācijas vai apstiprināšanas instruments.

               3.
                     Šo protokolu nepiemēro attiecībā uz Šveici, pirms Šveice nav īstenojusi Padomes Lēmuma 2008/615/TI 6. nodaļas noteikumus un līdz brīdim, kamēr attiecībā uz daktiloskopiskajiem datiem saistībā ar Šveici nav pabeigtas izvērtēšanas procedūras saskaņā ar pielikuma 4. nodaļu Padomes Lēmumā 2008/616/TI par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši — apkarojot terorismu un pārrobežu noziedzību
                  7
               .

               4.
                     Šo protokolu nepiemēro attiecībā uz Lihtenšteinu, pirms Lihtenšteina nav īstenojusi Padomes Lēmuma 2008/615/TI 6. nodaļas noteikumus un līdz brīdim, kamēr attiecībā uz daktiloskopiskajiem datiem saistībā ar Lihtenšteinu nav pabeigtas izvērtēšanas procedūras saskaņā ar pielikuma 4. nodaļu Padomes Lēmumā 2008/616/TI.

               5. pants

               1.
                     Katra Puse var izstāties no šā protokola, nosūtot rakstisku deklarāciju depozitāram. Šī deklarācija stājas spēkā sešus mēnešus pēc tās deponēšanas.

               2.
                     Protokols vairs nav spēkā, ja Eiropas Savienība vai gan Šveice, gan Lihtenšteina no tā ir izstājusies.

               3.
                     Protokols vairs nav spēkā attiecībā uz Šveici, ja 2004. gada 26. oktobra nolīgums vairs nav spēkā attiecībā uz Šveici.

               4.
                     Protokols vairs nav spēkā attiecībā uz Lihtenšteinu, ja 2008. gada 28. februāra nolīgums vairs nav spēkā attiecībā uz Lihtenšteinu.

               5.
                     Vienas Puses izstāšanās no šā protokola vai tā apturēšana vai izbeigšana attiecībā uz vienu Pusi neietekmēs ne 2004. gada 26. oktobra nolīgumu, ne 2008. gada 28. februāra protokolu.

               6. pants

               Šo protokolu sagatavo vienā oriģināleksemplārā angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi šie teksti ir vienlīdz autentiski.

               Oriģinālu deponē depozitāram, kas katrai Pusei izsniedz apliecinātu kopiju.

               Briselē,

                     (1)

                        OV L 53, 27.2.2008., 5. lpp.

                     (2)

                        OV L 160, 18.6.2011., 39. lpp.

                     (3)

                        OV L 180, 29.6.2013., 1. lpp.

                     (4)

                        OV L 119, 4.5.2016., 89. lpp.

                     (5)

                        OV L 210, 6.8.2008., 1. lpp.

                     (6)

                        OV L 218, 13.8.2008., 129. lpp.

                     (7)

                        OV L 210, 6.8.2008., 12. lpp.


               EIROPAS KOMISIJA
            Briselē, 13.12.2018
            COM(2018) 831 final
            2018/0421(NLE)
            Priekšlikums
            PADOMES LĒMUMS
            par to, lai Eiropas Savienības vārdā parakstītu Protokolu starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi FMT:ItalicEurodac tiesībaizsardzības nolūkos

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Regula (ES) Nr. 603/2013
                  1
               , ar kuru tika pārstrādāta 2000. gada 11. decembra Regula Nr. 2725/2000 par pirkstu nospiedumu salīdzināšanas sistēmas Eurodac izveidi, lai efektīvi piemērotu Dublinas konvenciju, tika pieņemta un stājās spēkā 2013. gada 19. jūlijā. Regulu piemēro no 2015. gada 20. jūlija.

               Ar Regulu (ES) Nr. 603/2013 cita starpā ir atļauta tiesībaizsardzības iestāžu piekļuve Eurodac konsultāciju nolūkos, lai novērstu, atklātu un izmeklētu teroristiskus nodarījumus vai citus smagus noziedzīgus nodarījumus. Tās mērķis ir ļaut tiesībaizsardzības iestādēm pieprasīt daktiloskopisko datu salīdzināšanu ar Eurodac centrālajā datubāzē uzglabātajiem datiem, kad tās mēģina noteikt personas identitāti vai iegūt papildu informāciju par personu, kas tiek turēta aizdomās par terorismu vai smagu noziegumu.

               2004. gada 26. oktobrī tika noslēgts Nolīgums starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu (turpmāk “2004. gada 26. oktobra nolīgums”)
                  2
               . 2008. gada 28. februārī tika noslēgts Protokols starp Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Kopienu un Šveices Konfederāciju par kritērijiem un mehānismiem, lai noteiktu valsti, kas ir atbildīga par to patvēruma pieteikumu izskatīšanu, kuri iesniegti kādā dalībvalstī vai Šveicē (turpmāk “2008. gada 28. februāra protokols”)
                  3
               .

               Šveice un Lihtenšteina piemēro Regulā (ES) Nr. 603/2013 iekļautos patvēruma elementus saskaņā ar 2004. gada 26. oktobra nolīgumu un 2008. gada 28. februāra protokolu. Tomēr minētā nolīguma un protokola darbības joma neattiecas uz piekļuvi Eurodac tiesībaizsardzības nolūkos.

               Sanāksmē, kas, piedaloties Komisijas, Dānijas, Šveices, Lihtenšteinas, Norvēģijas un Islandes pārstāvjiem, notika 2014. gada 14. maijā, tika apstiprināta šo valstu interese uzsākt sarunas ar Eiropas Savienību, lai ar starptautiska nolīguma palīdzību uz tām attiecinātu Regulas (ES) Nr. 603/2013 tiesībaizsardzības noteikumus.

               Padome 2015. gada 14. decembrī pilnvaroja Komisiju sākt sarunas par nolīgumu starp Eiropas Savienību, no vienas puses, un, inter alia, Šveici un Lihtenšteinu, no otras puses, par kārtību, kādā Šveice un Lihtenšteina piedalās procedūrā salīdzināšanai un datu pārsūtīšanai tiesībaizsardzības nolūkos, kas paredzēta VI nodaļā Regulai (ES) Nr. 603/2013 par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos.

               Sarunas ir pabeigtas, un tika parafēts nolīgums 2004. gada 26. oktobra nolīgumam pievienota protokola veidā, ar ko 2004. gada 26. oktobra nolīguma piemērošanu attiecina uz tiesībaizsardzību.

               Regulā (ES) Nr. 603/2013 iekļauto tiesībaizsardzības noteikumu attiecināšana uz Šveici un Lihtenšteinu ļautu Šveices un Lihtenšteinas tiesībaizsardzības iestādēm pieprasīt daktiloskopisko datu salīdzināšanu ar citu iesaistīto valstu Eurodac datubāzē ievadītajiem un uzglabātajiem datiem, kad tās mēģina noteikt personas identitāti vai iegūt papildu informāciju par personu, kas tiek turēta aizdomās par smagu noziegumu vai terorismu, vai par cietušo personu. No otras puses, tas ļautu visu pārējo iesaistīto valstu, neatkarīgi no tā, vai tās ir citas ES dalībvalstis vai asociētās valstis, tiesībaizsardzības iestādēm tiem pašiem nolūkiem pieprasīt daktiloskopisko datu salīdzināšanu ar Šveices un Lihtenšteinas Eurodac datubāzē ievadītajiem un uzglabātajiem datiem.

               Šā protokola mērķis ir noteikt juridiski saistošas tiesības un pienākumus, lai nodrošinātu Šveices un Lihtenšteinas efektīvu līdzdalību Regulā (ES) Nr. 603/2013 iekļautajos tiesībaizsardzības elementos. Protokolā noteikts, ka visas iesaistītās valstis ar piekļuvi Eurodac, neatkarīgi no tā, vai tās ir citas ES dalībvalstis, asociētās valstis vai Šveice un Lihtenšteina, tiesībaizsardzības nolūkos var piekļūt viena otras datiem.

               •Saskanība ar spēkā esošajiem noteikumiem konkrētajā politikas jomā

               Priekšlikums atbilst ES politikai attiecībā uz piekļuvi Eurodac datubāzei.

               •Atbilstība pārējiem Savienības politikas virzieniem

               Priekšlikums ir saskaņā ar ES politiku brīvības, drošības un tiesiskuma telpā.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Šā Padomes lēmuma priekšlikuma juridiskais pamats ir Līguma par Eiropas Savienības darbību (LESD) 87. panta 2. punkta a) apakšpunkts un 88. panta 2. punkta a) apakšpunkts saistībā ar LESD 218. panta 5. punktu.

               •Subsidiaritāte (neekskluzīvas kompetences gadījumā)

               2004. gada 26. oktobra nolīgums ir spēkā esošs starptautisks nolīgums, ko noslēgusi ES un Šveice. Saskaņā ar LES 5. pantā noteikto subsidiaritātes principu šā nolīguma protokola mērķus var sasniegt tikai ar Komisijas priekšlikumu ES līmenī.

               •Proporcionalitāte

                  Lai atbalstītu un stiprinātu policijas sadarbību starp dalībvalstu un Šveices un Lihtenšteinas kompetentajām iestādēm nolūkā novērst, atklāt un izmeklēt teroristiskus nodarījumus un citus smagus noziedzīgus nodarījumus, ir vajadzīga ES iesaistīšanās, lai dotu iespēju Šveicei un Lihtenšteinai piedalīties ar tiesībaizsardzību saistītajos Eurodac aspektos. Priekšlikums ir saskaņā ar proporcionalitātes principu, jo tas paredz vienīgi tos pasākumus, kas ir vajadzīgi, lai sasniegtu mērķus, proti, Šveices un Lihtenšteinas efektīvu līdzdalību Eurodac Regulā (ES) Nr. 603/2013 iekļautajos tiesībaizsardzības elementos.

               •Juridiskā instrumenta izvēle

               Saskaņā ar LESD 218. panta 5. punktu ir nepieciešams Padomes lēmums, ar ko atļauj parakstīt nolīgumu.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Apspriešanās ar ieinteresētajām personām

                  Par sarunu saturu un attīstību ir notikusi apspriešanās ar Padomi (Patvēruma jautājumu darba grupu). Eiropas Parlaments (LIBE komiteja) ir informēts.

               4.CITI ELEMENTI

               •Konkrēto priekšlikuma noteikumu detalizēts skaidrojums

                  Priekšlikumā izklāstīts lēmums, ar ko atļauj Eiropas Savienības vārdā parakstīt protokolu starp ES un Šveici, un Lihtenšteinu. LESD paredzēts, ka Padome pieņem Komisijas lēmuma priekšlikumu, lai atļautu parakstīt un noslēgt starptautisku nolīgumu.

                  Protokolā noteikta Regulas (ES) Nr. 603/2013 piemērošana Šveicei un Lihtenšteinai attiecībā uz piekļuvi Eurodac tiesībaizsardzības nolūkos. Tāpēc tas ļauj pārējo iesaistīto valstu izraudzītajām tiesībaizsardzības iestādēm un Eiropolam pieprasīt daktiloskopisko datu salīdzināšanu ar datiem, ko uz Eurodac centrālo sistēmu pārsūtījusi Šveice un Lihtenšteina. Tas ļauj arī Šveices un Lihtenšteinas izraudzītajām tiesībaizsardzības iestādēm pieprasīt daktiloskopisko datu salīdzināšanu ar datiem, ko uz Eurodac centrālo sistēmu pārsūtījušas pārējās iesaistītās valstis.

                  Protokols garantē, ka pašreizējais ES personas datu aizsardzības līmenis ir piemērojams personas datu apstrādei saskaņā ar protokolu, ko veic Šveices un Lihtenšteinas iestādes un dalībvalstis. Uz šādu personas datu apstrādi vajadzētu attiekties personas datu aizsardzības standartam saskaņā ar to valsts tiesību aktiem, kas atbilst Eiropas Parlamenta un Padomes 2016. gada 27. aprīļa Direktīvai (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI.

                  Protokolā paredzēts, ka Šveices un Lihtenšteinas piekļuve Eurodac tiesībaizsardzības nolūkos ir saistīta ar nosacījumu par iepriekšēju juridisku un tehnisku Lēmuma 2008/615/TI īstenošanu attiecībā uz daktiloskopiskajiem datiem.

                  Protokolā paredzēts, ka mehānismi attiecībā uz 2004. gada 26. oktobra nolīgumā paredzētajiem grozījumiem būtu jāpiemēro visiem grozījumiem par piekļuvi Eurodac tiesībaizsardzības nolūkos.

               2018/0421 (NLE)

               Priekšlikums

               PADOMES LĒMUMS

               par to, lai Eiropas Savienības vārdā parakstītu Protokolu starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 87. panta 2. punkta a) apakšpunktu, 88. panta 2. punkta a) apakšpunktu un 218. panta 5. punktu,

               ņemot vērā Eiropas Komisijas priekšlikumu,

               tā kā:

               (1)Padome 2015. gada 14. decembrī pilnvaroja Komisiju sākt sarunas ar Šveici un Lihtenšteinu par kārtību, kādā Šveice un Lihtenšteina piedalās procedūrā salīdzināšanai un datu pārsūtīšanai tiesībaizsardzības nolūkos, kas paredzēta Eiropas Parlamenta un Padomes Regulas (ES) Nr. 603/2013
                  4
                VI nodaļā.

               (2)Sarunas tika pabeigtas, un Protokols 2004. gada 26. oktobra Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, tika parafēts 2017. gada 22. novembrī.

               (3)Protokols būtu jāparaksta Eiropas Savienības vārdā, ņemot vērā tā noslēgšanu nākotnē.

               (4)Saskaņā ar 3. pantu Protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, šīs dalībvalstis ir paziņojušas, ka tās vēlas piedalīties šā lēmuma pieņemšanā un piemērošanā.

               (5)Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

               IR PIEŅĒMUSI ŠO LĒMUMU.

               1. pants

               Ar šo Eiropas Savienības vārdā tiek apstiprināta Protokola starp Eiropas Savienību, Šveices Konfederāciju un Lihtenšteinas Firstisti Nolīgumam starp Eiropas Kopienu un Šveices Konfederāciju par kritērijiem un mehānismiem, ar ko nosaka valsti, kura ir atbildīga par dalībvalstī vai Šveicē iesniegta lūguma pēc patvēruma izskatīšanu, par piekļuvi Eurodac tiesībaizsardzības nolūkos parakstīšana, ņemot vērā minētā protokola noslēgšanu.

               2. pants

               Padomes Ģenerālsekretariāts izveido instrumentu, ar ko protokola sarunvedēja norādītajai(-ām) personai(-ām) piešķir visas pilnvaras parakstīt minēto protokolu, ņemot vērā tā noslēgšanu.

               3. pants

               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

               Briselē,

                     Padomes vārdā —

                     priekšsēdētājs

                     (1)

                        Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (pārstrādāta versija) (OV L 180, 29.6.2013., 1. lpp.).

                     (2)

                        OV L 53, 27.2.2008., 5. lpp.

                     (3)

                        OV L 160, 18.6.2011., 39. lpp.

                     (4)

                        Regula (ES) Nr. 603/2013 par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos (OV L 180, 29.6.2013., 1. lpp.).


               EIROPAS KOMISIJA
            Briselē, 31.1.2019
            COM(2019) 31 final
            2019/0021(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma II pielikumā(Tehniskie noteikumi, standarti, testēšana un sertifikācija) un XI pielikumā (Elektroniskie sakari, audiovizuālie pakalpojumi un informācijas sabiedrība)
            (Dokuments attiecas uz EEZ)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               EEZ Apvienotās komitejas lēmuma projekta (pievienots Padomes lēmuma priekšlikumam) mērķis ir grozīt EEZ līguma II pielikumu (Tehniskie noteikumi, standarti, testēšana un sertifikācija) un XI pielikumu (Elektroniskie sakari, audiovizuālie pakalpojumi un informācijas sabiedrība), lai iekļautu Eiropas Parlamenta un Padomes 2015. gada 9. septembra Direktīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā
                  1
               .

               •Saskanība ar pašreizējiem noteikumiem konkrētajā politikas jomā

               Pievienotajā Apvienotās komitejas lēmuma projektā jau spēkā esošā ES politika paplašināta, to attiecinot arī uz EEZ EBTA valstīm (Norvēģiju, Islandi un Lihtenšteinu).

               •Saskanība ar citām ES politikas jomām

               ES acquis piemērošanas paplašināšana, iekļaujot to EEZ līgumā, lai attiecinātu to arī uz EEZ EBTA valstīm, tiek veikta saskaņā ar minētā līguma mērķiem un principiem, cenšoties izveidot dinamisku un viendabīgu Eiropas Ekonomikas zonu, kas balstās uz kopīgiem noteikumiem un vienādiem konkurences nosacījumiem.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               EEZ līgumā iekļaujamā tiesību akta pamatā ir Līguma par Eiropas Savienības darbību 114., 337. un 43. pants.

               Padomes Regulas (EK) Nr. 2894/94
                  2
                par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā nostāju, kas jāpieņem Savienības vārdā.

               Komisija sadarbībā ar EĀDD iesniedz EEZ Apvienotās komitejas lēmuma projektu, kas Padomei jāieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu.

               •Subsidiaritāte (neekskluzīvas kompetences gadījumā)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, nodrošināt iekšējā tirgus viendabīgumu, nevar pietiekami labi sasniegt dalībvalstīs, bet tā rīcības ietekmes dēļ to var labāk sasniegt Savienības līmenī.

               Process ES acquis iekļaušanai EEZ līgumā tiek veikts saskaņā ar 1994. gada 28. novembra Padomes Regulu (EK) Nr. 2894/94 par Eiropas Ekonomikas zonas līguma īstenošanas kārtību, kas apstiprina šo pieeju.

               •Proporcionalitāte

               Saskaņā ar proporcionalitātes principu šajā priekšlikumā paredz vienīgi tos pasākumus, kas ir vajadzīgi minētā mērķa sasniegšanai.

               •Instrumenta izvēle

               Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus EEZ līgumā paredzētajos gadījumos.

               3.EX POST NOVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ekspertu atzinumu pieprasīšana un izmantošana

               Neattiecas.

               •Ietekmes novērtējums

               Neattiecas.

               4.IETEKME UZ BUDŽETU

               Nav paredzams, ka Direktīvas (ES) 2015/1535 iekļaušana EEZ līgumā ietekmēs budžetu.

               5.CITI ELEMENTI

               Galvenie pielāgojumi, kurus pieprasa EBTA

               Pamatojums un ierosinātais risinājums.

               Termina “tehniska specifikācija” definīcija, 1. panta 1. punkta c) apakšpunkts, a) pielāgojums

               Ar šo pielāgojumu tiek nodrošināts, ka termina “tehniska specifikācija” definīcijas ietvaros netiek piemērots teikums “lauksaimniecības produktiem, kā minēts [..] (LESD) 38. panta 1. punkta [..]”, pamatojoties uz to, ka LESD 38. panta 1. punkts ietver norādes uz ES KLP un KZP, kas abas ir instrumenti, kuri neietilpst EEZ līguma darbības jomā. Identisks pielāgojums jau tiek piemērots EEZ līguma ietvaros.

               Papildinformācijas pieprasījumi, 5. panta 1. punkts, c) pielāgojums

               Pielāgojums ir iekļauts, lai nodrošinātu pietiekamu informācijas apmaiņu starp ES pīlāru un EBTA pīlāru. Jāņem vērā, ka līdzīgs pielāgojums jau tiek piemērots EEZ līguma ietvaros.

               Atsauksmju pārsūtīšana, 5. panta 2. punkts, d) pielāgojums

               Ar šo pielāgojumu tiek precizēts, kā atsauksmes par tehnisko noteikumu projektu tiek darītas zināmas saziņā starp ES pīlāru un EBTA pīlāru. Jāņem vērā, ka identisks pielāgojums jau tiek piemērots EEZ līguma ietvaros.

               Sīki izstrādāti atzinumi, 6. panta 1., 2. un 7. punkts, e) pielāgojums

               Skaidrības labad ar šo pielāgojumu nodrošina, ka sīki izstrādātus atzinumus var sniegt tikai EBTA pīlāra ietvaros, t. i., sīki izstrādātus atzinumus nevar iesniegt no EBTA valsts uz ES dalībvalsti vai otrādi.

               6. panta 3.–6. punkta nepiemērošana attiecībā uz f) pielāgojumu

               6. panta 3.–6. punktā ietvertie noteikumi paredz pagarināt bezdarbības laikposmu situācijās, kad ES iestādes apsver tiesību aktu pieņemšanu jomā, uz kuru attiecas valsts tehnisko noteikumu projekts. Šie noteikumi ir ārpus EEZ līguma darbības jomas.

               2019/0021 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem
                  EEZ Apvienotajā komitejā attiecībā uz grozījumu EEZ līguma II pielikumā
                  (Tehniskie noteikumi, standarti, testēšana un sertifikācija) un XI pielikumā (Elektroniskie sakari, audiovizuālie pakalpojumi un informācijas sabiedrība)

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 114., 337. un 43. pantu saistībā ar tā 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  3
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  4
                („EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja var nolemt grozīt inter alia EEZ līguma II pielikumu (Tehniskie noteikumi, standarti, testēšana un sertifikācija) un XI pielikumu (Elektroniskie sakari, audiovizuālie pakalpojumi un informācijas sabiedrība).

               (3)EEZ līgumā jāiekļauj Eiropas Parlamenta un Padomes Direktīva (ES) Nr. 2015/1535
                  5
               .

               (4)Tāpēc būtu attiecīgi jāgroza EEZ līguma II pielikums (Tehniskie noteikumi, standarti, testēšana un sertifikācija) un XI pielikums (Elektroniskie sakari, audiovizuālie pakalpojumi un informācijas sabiedrība).

               (5)Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā par ierosinātajiem grozījumiem EEZ līguma II pielikumā (Tehniskie noteikumi, standarti, testēšana un sertifikācija) un XI pielikumā (Elektroniskie sakari, audiovizuālie pakalpojumi un informācijas sabiedrība), pamatā ir EEZ Apvienotās komitejas lēmuma projekts, kurš pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)

                        OV L 241, 17.9.2015., 1.–15. lpp.

                     (2)

                        OV L 305, 30.11.1994., 6.–8. lpp.

                     (3)

                        OV L 305, 30.11.1994., 6. lpp.

                     (4)

                        OV L 1, 3.1.1994., 3. lpp.

                     (5)

                        Eiropas Parlamenta un Padomes Direktīva (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1.–15. lpp.).

    ---documentbreak---

               EIROPAS KOMISIJA
            Briselē, 31.1.2019
            COM(2019) 31 final
            PIELIKUMS
            dokumentam
            Priekšlikums Padomes lēmumam
            par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma II pielikumā (Tehniskie noteikumi, standarti, testēšana un sertifikācija) un XI pielikumā (Elektroniskie sakari, audiovizuālie pakalpojumi un informācijas sabiedrība)

               PIELIKUMS

               EEZ APVIENOTĀS KOMITEJAS LĒMUMS

               Nr.

               (…),

               ar ko groza EEZ līguma II pielikumu (Tehniskie noteikumi, standarti, testēšana un sertifikācija) un XI pielikumu (Elektroniskie sakari, audiovizuālie pakalpojumi un informācijas sabiedrība)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu („EEZ līgums”) un jo īpaši tā 98. pantu,

               tā kā:

               (1)EEZ līgumā jāiekļauj Eiropas Parlamenta un Padomes Direktīva (ES) Nr. 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā
                  1
               .

               (2)Ar Direktīvu (ES) 2015/1535 tiek atcelta Eiropas Parlamenta un Padomes Direktīva 98/34/EK
                  2
               , kurā grozījumi izdarīti ar Eiropas Parlamenta un Padomes Direktīvu 98/48/EK
                  3
               , kas iekļauta EEZ līgumā un tādējādi saskaņā ar EEZ līgumu ir jāatceļ.

               (3)Lai gan EBTA valstis var sniegt piezīmes un sīki izstrādātus atzinumus attiecībā uz citu EBTA valstu paziņotu tehnisko noteikumu projektu, tās var iesniegt piezīmes tikai attiecībā uz tehnisko noteikumu projektu, ko paziņojušas Savienības dalībvalstis, un otrādi.

               (4)Tādēļ būtu attiecīgi jāgroza EEZ līguma II un XI pielikums,

               IR PIEŅĒMUSI ŠO LĒMUMU.

               1. pants

               EEZ līguma II pielikuma XIX nodaļas 1. punkta (Eiropas Parlamenta un Padomes Direktīva 98/34/EK) tekstu aizstāj ar šādu:

               “32015 L 1535: Eiropas Parlamenta un Padomes Direktīva (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1. lpp.).

               Direktīvas noteikumus šajā līgumā lasa ar šādiem pielāgojumiem:

               (a)direktīvas 1. panta 1. punkta c) apakšpunkta otro daļu aizstāj ar šādu:

               “Termins “tehniska specifikācija” ietver arī ražošanas metodes un procesus, kas izmantoti attiecībā uz produktiem, kuri paredzēti lietošanai cilvēku vai dzīvnieku pārtikā, un zālēm, kas definētas Direktīvas 2001/83/EK 1. pantā (kas iekļauta līguma II pielikuma XIII nodaļas 15.q punktā ar EEZ Apvienotās komitejas 2002. gada 25. jūnija Lēmumu Nr. 82/2002
                  4
               ), kā arī ražošanas metodes un procesus attiecībā uz citiem produktiem, ja šādas metodes un procesi ietekmē to īpašības.”;

               (b)direktīvas 5. panta 1. punkta pirmajai daļai pievieno šādu tekstu:

               “Paziņoto tehnisko noteikumu projektu pilnu tekstu dara pieejamu gan oriģinālvalodā, gan tulkojumā kādā no Savienības oficiālajām valodām.”;

               (c)direktīvas 5. panta 1. punktam pievieno šādu daļu:

               “Komisija Savienības vārdā, no vienas puses, un EBTA Uzraudzības iestāde vai EBTA valstis ar EBTA Uzraudzības iestādes starpniecību, no otras puses, var pieprasīt sīkāku informāciju par paziņotu tehnisko noteikumu projektu.”;

               (d)direktīvas 5. panta 2. punktam pievieno šādu daļu:

               "EBTA Uzraudzības iestāde nosūta Komisijai EBTA valstu piezīmes vienota saskaņota paziņojuma veidā, un Komisija nosūta EBTA Uzraudzības iestādei Savienības piezīmes.”;

               (e)terminus “dalībvalsts” un “Komisija” 6. panta 1., 2. un 7. punktā aizstāj attiecīgi ar terminiem “EBTA valsts” un “EBTA Uzraudzības iestāde”;

               (f)direktīvas 6. panta 3., 4., 5. un 6. punktu nepiemēro.”

               2. pants

               EEZ līguma XI pielikuma 5.i punkta tekstu (Eiropas Parlamenta un Padomes Direktīva 98/34/EK) aizstāj ar šādu:

               “32015 L 1535: Eiropas Parlamenta un Padomes Direktīva (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1. lpp.).

               Direktīvas noteikumus šajā līgumā lasa ar šādiem pielāgojumiem:

               (a)direktīvas 1. panta 1. punkta c) apakšpunkta otro daļu aizstāj ar šādu:

                     5
                  “Termins “tehniska specifikācija” ietver arī ražošanas metodes un procesus, kas izmantoti attiecībā uz produktiem, kuri paredzēti lietošanai cilvēku vai dzīvnieku pārtikā, un zālēm, kas definētas Direktīvas 2001/83/EK 1. pantā (kas iekļauta līguma II pielikuma XIII nodaļas 15.q punktā ar EEZ Apvienotās komitejas 2002. gada 25. jūnija Lēmumu Nr. 82/2002), kā arī ražošanas metodes un procesus attiecībā uz citiem produktiem, ja šādas metodes un procesi ietekmē to īpašības.”;

               (b)direktīvas 5. panta 1. punkta pirmajai daļai pievieno šādu tekstu:

               “Paziņoto tehnisko noteikumu projektu pilnu tekstu dara pieejamu gan oriģinālvalodā, gan tulkojumā kādā no Savienības oficiālajām valodām.”;

               (c)direktīvas 5. panta 1. punktam pievieno šādu daļu:

               “Komisija Savienības vārdā, no vienas puses, un EBTA Uzraudzības iestāde vai EBTA valstis ar EBTA Uzraudzības iestādes starpniecību, no otras puses, var pieprasīt sīkāku informāciju par paziņotu tehnisko noteikumu projektu.”;

               (d)direktīvas 5. panta 2. punktam pievieno šādu daļu:

               "EBTA Uzraudzības iestāde nosūta Komisijai EBTA valstu piezīmes vienota saskaņota paziņojuma veidā, un Komisija nosūta EBTA Uzraudzības iestādei Savienības piezīmes.”;

               (e)terminus “dalībvalsts” un “Komisija” 6. panta 1., 2. un 7. punktā aizstāj attiecīgi ar terminiem “EBTA valsts” un “EBTA Uzraudzības iestāde”;

               (f)direktīvas 6. panta 3., 4., 5. un 6. punktu nepiemēro.”

               3. pants

               Direktīvas (ES) 2015/1535 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               4. pants

               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu
                  6*.

               5. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē, […].

                  EEZ Apvienotās komitejas vārdā –

                  priekšsēdētājs

                  […]

                  EEZ Apvienotās komitejas

                  sekretāri

                  […]

                     (1)

                        OV L 241, 17.9.2015., 1. lpp.

                     (2)

                        OV L 204, 21.7.1998., 37. lpp.

                     (3)

                        OV L 217, 5.8.1998., 18. lpp.

                     (4)

                        OV L 266, 3.1.2002., 32. lpp., un EEZ papildinājums Nr. 49, 3.10.2002., 22. lpp.

                     (5)

                        OV L 266, 3.1.2002., 32. lpp., un EEZ papildinājums Nr. 49, 3.10.2002., 22. lpp.

                     (6)
                  *
                        [Konstitucionālās prasības nav norādītas.] [Konstitucionālās prasības ir norādītas.]